Ismail Mirzojev

**Ismail Mirzojev** (sündinud 13. aprillil 1993 Tartus) on haridusekspert, kutseõpetaja ja poliitik, Tartu Linnavolikogu liige.

## Elukäik
Ismail Mirzojev on lõpetanud Tartu Kunstigümnaasiumi ning 2017. aastal Tartu Kutsehariduskeskuse autotehnika ja sõidukidiagnostika erialadel. Ta omandas 2020. aastal Tartu Ülikoolis haridusteadusteinstituudis bakalaureusekraadi kutseõpetaja erialal. Tema bakalaureusetöö kandis pealkirja „Kasutajate hinnangud kutseõppe mobiilsust toetavale õpiobjektile“.

Ülikooliõpingute ajal kuulus ta Tartu Ülikooli üliõpilasesindusse (2019–2020) ning oli sotsiaalteaduste valdkonna üliõpilaskonna esimees. Ta on olnud Eesti Üliõpilaskondade Liidu (EÜL) ja Eesti Noorteühenduste Liidu (ENL) üldkoosoleku liige.

2025. aasta seisuga õpib Tartu Ülikooli haridusteaduste instituudis haridusinnovatsiooni magistriõppes. Tema uurimisvaldkond keskendub innovaatiliste õppeviiside ja -keskkondade rakendamisele inseneriõppes kutsehariduse tasandil, eesmärgiga tõsta õppetöö kvaliteeti ja õppijate kaasatust.

Ismail Mirzojev töötab vanemõpetajana Tartu Rakenduslikus Kolledžis, kus ta õpetab inseneri- ja autoremonditehnoloogia valdkonna erialadel. Tema peamisteks vastutusaladeks on sõidukite remondi tehnoloogia, roheoskused, elektriohutus ja vesinik.

Lisaks igapäevasele õpetajatööle on ta osalenud mitmete uute õppekavade, digitaalse õppematerjali ja õpetajate metoodiliste juhendite väljatöötamises. Tema töös on olulisel kohal praktiliste oskuste ja tulevikupädevuste sidumine õppetööga, arvestades nii rohepöörde eesmärke kui tööstuse arenevaid vajadusi.

Mirzojev on olnud võtmerollis mitmetes Erasmus+ ja kutsehariduse tippkeskuste (CoVE) koostööprojektides, sealhulgas:

* AutoCoVE 2.0 – autotööstuse tulevikupädevuste edendamine
* GreenSkills for Hydrogen – rohetehnoloogiate valdkonna oskuste arendamine
* Hydrogen Centres of Vocational Excellence (H2CoVE) – vesinikuõppe arendamine Euroopa kutsehariduses

Tema roll nendes projektides hõlmab õpetajate koolituste korraldamist, rahvusvaheliste võrgustike loomist, kaasaegsete õppemoodulite arendamist ning kutsehariduse strateegilise arengu suunamist rohetehnoloogia valdkonnas.

## Poliitiline tegevus
Ismail Mirzojev kuulus aastatel 2020–2024 Eesti Keskerakonda. Selle aja jooksul oli ta Keskerakonna Noortekogu aseesimees (2020–2023), Keskerakonna Tartu piirkonna aseesimees (2022–2023) ja Keskerakonna volikogu liige.

2024. aastal lahkus Ismail Mirzojev Keskerakonnast, viidates erimeelsustele erakonna uue poliitilise kursiga, sealhulgas otsusele suunduda euroskeptilise ECR-fraktsiooni poole. Ta sõnas, et erakonna väärtushinnangud ei ühtinud enam tema omadega. 

2025. aastal astus ta Sotsiaaldemokraatlikku Erakonda, jätkates poliitilist tegevust Tartu Linnavolikogus. Ismail Mirzojev kuulub Tartu Linnavolikokku alates 2021. aastast. Ta on olnud majanduskomisjoni ja revisjonikomisjoni liige. 

Mirzojev on avaldanud artikleid Eesti juhtivates väljaannetes. Tema seisukohad keskenduvad sotsiaalsele õigusele, hariduse kättesaadavusele, maksupoliitika tasakaalustamisele ja piirkondlikule arengule.

## Artikleid
* „Praegune maksupoliitika on ükskõikne. Toidu käibemaksusoodustus oleks inimlik“ (''Eesti Päevaleht'', 2025)
* „Tartu hariduskriisi ei lahenda lisapink Poska või Härma majas“ ''(Tartu Postimees, 2025)'' 
* „Riskantne äri pooltühi vanglaga“ (''Tartu Postimees'', 2024) 
* „Sõpruse silla asjus ei või langeda ajutiste lahenduste lõksu“ (''Tartu Postimees'', 2024) 
* „Tartu lasteaia tasu võlad – kas süsteem on pered maha jätnud?“ (''ERR'', 2024) 
* „Miks võtta maksusüsteemi eeskujuks vaesed riigid?“ ''(Tartu Postimees, 2023)'' 
* „Kristina Kallase lahendus tõsta õpetajate palka 1,7 % on õpetajate mõnitamine“ (''Eesti Päevaleht'', 2023) 

## Tunnustus
* Tartu Rakendusliku Kolledži „Kiida õpetajat“ tunnustus (2018)

* Tartu Rakendusliku Kolledži Õpiränduritest haridustöötaja – 2020. aasta laureaat

* Tartu Rakendusliku Kolledži Meie Meister 2023

## Isiklikku
Ismail Mirzojev on abielus ja tal on kolm last. Ta kõneleb eesti, inglise, vene, aserbaidžaani ja türgi keelt.  

## Viited